Девојчице, турумчице
„Девојчице, турумчице,
      Ружо румена!”
„Што ти са мном не беседиш,
      уста медена?”
„Ја бих с тобом беседила,
      Не смем од мајке.”
„А куд ти је стара мајка?
      Не било ти је!”
„Отишла је у градину,
      Невен да бере.”
„Повенуло њено срце,
      Ко моје за теб"!”
„Подај мајци скорушице,
      Нека поједе,
„Нека једе скорушице,
      Па нека цркне.”

Имена лица од којих су забележене песме 

Ленка жена Васе Станковића, писара општинског, из села Шаркамена.

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 44., стр. 41.

Посленичке песме‎
Народне песме у Крајини